GAME’s Nationale Platform for Gadeidræt har igen uddelt penge til gadeidræts-projekter, og foreningen Aalborg Roller Derby er en af de 38 ud af 63 ansøgere, der har fået penge. En af de gode ansøgninger kom fra den lokale rulleskøjte-forening ’Aalborg Roller Derby’, der er blevet bevilget 5.000 kroner til at styrke sporten.

Der ruller 5.000 kroner ind på kontoen til Aalborg Roller Derby fra GAME’s Nationale Platform for Gadeidræt, der betegner roller derby som en lille sportsgren med potentiale Gadeidrætten roller derby, der oprindeligt stammer fra USA, er ikke stor i Danmark, men i Aalborg forsøger man at få mere fokus på sporten. GAME’s Nationale Platform for Gadeidræt har derfor bevilget 5.000 kroner til et forløb for ’Aalborg Roller Derbys’ skatere og trænere, der er skruet sammen af en professionel træner, som skal hjælpe klubben med holdstrategier, træningsformer, holdkultur og inspiration fra andre lande. - I denne runde har vi særligt fokuseret på projekter, som udbreder gadeidrætten i Danmark og som samtidig fokuserer på at skabe muligheder for vedvarende fysisk aktivitet i lokalområderne. Vi mener, at alle skal have adgang til idræt og her er gadeidræt nemt at gå til. Vi glæder os derfor helt vildt til at følge projektet i Aalborg, siger Rasmus Hansen, leder af Den Nationale Platform for Gadeidræt. 15 millioner over tre år Den Nationale Platform for Gadeidræt hører under gadeidrætsorganisationen GAME, som arbejder for at skabe varige sociale forandringer gennem gadeidræt for børn og unge. Platformen arbejder mod det samme mål ved at støtte lokale gadeidrætsiværksættere. Nordea-fonden støtter GAME’s Nationale Platform for Gadeidræt med 15 millioner kroner over tre år. Målet er at nå ud til 300.000 mennesker i perioden 2018-2020 og fremme fysisk aktivitet på gadeplan.